Mesto Dunajská Streda – Dunaszerdahely Városa
Mestský úrad  – Városi hivatal
Hlavná 50/16, 929 01 Dunajská Streda
VÝZVA NA PREDLOŽENIE CENOVEJ PONUKY
Zákazka nebežného charakteru na poskytnutie služby podľa § 9 ods. 9 zákona NR SR č. 25/2006 Z. z. o verejnom obstarávaní a o zmene a doplnení niektorých zákonov s názvom „Výber dodávateľa na zabezpečenie telekomunikačných služieb pre TSP a ATSP v rámci projektu s názvom - Skvalitňovanie výkonu terénnej sociálnej práce a jej dopad na klienta, jeho rodinu a komunitu, kód ITMS: 27120130577“.
1. Identifikácia obstarávateľa
Názov:	Mesto Dunajská Streda
Adresa:	Hlavná 50/16,929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968
2. Spôsob vzniku záväzku:
Zmluva.
3. Miesto dodania predmetu zákazky:
Mesto Dunajská Streda (Mestský úrad Dunajská Streda), Hlavná 50/16, 929 01 Dunajská Streda.
4. Podrobný opis predmetu zákazky a jeho obsah:
CPV: 64200000-8: Telekomunikačné služby, 72300000-8: dátové služby
Predmetom zákazky je dodanie mobilných telekomunikačných služieb, pripojenie verejného obstarávateľa do telefónnej siete úspešného uchádzača, poskytovanie dátových služieb a nákup štyroch mobilných telefónov s fotoaparátom na zabezpečenie komunikácie dvoch terénnych sociálnych pracovníkov a dvoch asistentov terénnych sociálnych pracovníkov s klientmi, inštitúciami a ostatnými zainteresovanými osobami a na zabezpečenie fotodokumentácie z projektu s názvom: „Skvalitňovanie výkonu terénnej sociálnej práce a jej dopad na klienta, jeho rodinu a komunitu“, kód ITMS: 27120130577, realizovaného v rámci Operačného programu Zamestnanosť a sociálna inklúzia, Opatrenie 2.1: Podpora sociálnej inklúzie osôb ohrozených sociálnym vylúčením alebo sociálne vylúčených prostredníctvom rozvoja služieb starostlivosti s osobitným zreteľom na marginalizované rómske komunity. 
Špecifikácia paušálu (pre 4 mobilné telefóny):
Požadujeme neobmedzené volania do všetkých sietí v rámci SR, neobmedzené SMS a MMS správy v rámci SR a prístup na internet 2GB. Maximálna viazanosť do 30.11.2015.
Technická špecifikácia mobilných telefónov: 
Počet: 4ks, dotykový displej (obrazovka), rozmer: minimálne 4‘‘, rozlíšenie: min. 800x480, pohotovostný režim: min. 250 hod. v 2G a 3G sieti, hovor: min. do 7 hod. v 2G a 3G sieti, farba: čierna, rozlíšenie fotoaparátu: min. 5 Mpix, Wifi 802.11/b/g/n 2,4 GHz, min. 4GB zdieľanej pamäte rozšíriteľnej prostredníctvom mikro SD, min. 750 MB internej pamäte RAM, Lokalizácia: GPS, GLONASS, doplnkové funkcie: vibračné zvonenie, diár, hlasitý odposluch, kalkulačka, hlasové vytáčanie, hlasový záznamník, min. Bluetooth 4.0, SMS, MMS, 2G (900/1800/1900 MHz), rozšíriteľný OS Android 4.2 alebo ekvivalent.
5. Podmienky účasti:
Na preukázanie splnenia podmienok účasti predloží uchádzač originál dokladu o oprávnení podnikať v predmete zákazky. Doklad o oprávnení podnikať nesmie byť starší ako 3 mesiace ku dňu uplynutia lehoty na predkladanie ponúk. Uchádzač, ktorý nesplní podmienky účasti (resp. nedodá požadované podklady na preukázania splnenia podmienok účasti) bude zo súťaže automaticky vylúčený.

6. Zmluvná cena:
Pri stanovení zmluvnej ceny vychádza záujemca z opisu zákazky tejto výzvy. Výsledná cenová ponuka má obsahovať konkrétnu cenu bez DPH, výšku DPH a konečnú cenu s DPH podľa formulára v  prílohe č. 1.
7. Variantné riešenia:
Nie sú.
8. Lehota na dodanie predmetu zákazky:
Úspešný uchádzač je povinný poskytovať službu do 30.11.2015 v súlade s účinnou Zmluvou o poskytnutí nenávratného finančného príspevku č. 071/2014-IZ-5.0/V. 
9. Hlavné podmienky financovania a platobné podmienky:
Predmet obstarávania bude financovaný z Európskeho sociálneho fondu, zo štátneho rozpočtu Slovenskej republiky a z rozpočtu verejného obstarávateľa. Faktúra vystavená úspešným uchádzačom bude mať splatnosť 14 dní odo dňa jej riadneho doručenia verejnému obstarávateľovi.
10. Pokyn k predloženiu ponuky:
Predložená ponuka musí byť pevne zviazaná, každá strana musí byť očíslovaná a parafovaná štatutárnym zástupcom uchádzača. Ponuka má obsahovať:
1.	Identifikácia uchádzača (obchodné meno, sídlo/adresa, IČO, DIČ, IČ pre DPH, bankové spojenie, číslo účtu v tvare BBAN a IBAN, telefónne číslo, e-mail)
2.	Doklad o oprávnení podnikať v zmysle bodu č. 5.
3.	Cenu  rozpísanú  podľa prílohy č. 1 tejto výzvy.
4.	Čestné vyhlásenie – príloha č. 2 tejto výzvy.
5.	Návrh zmluvy vypracovaný a parafovaný uchádzačom.
Ponuky sa predkladajú v 1 originálnej verzii.
11. Kritériá na hodnotenie ponúk:
Kritériom vyhodnotenia predložených ponúk bude najnižšia celková cena s DPH za celý predmet zákazky (v prípade ak uchádzač nie je platiteľom DPH celková cena), vrátane všetkých nákladov súvisiacich s predmetom zákazky.
12. Lehota a miesto na predkladanie ponúk
Ponuky  je potrebné doručiť v listinnej podobe na adresu uvedenú v bode 1 tejto výzvy v termíne do 22.08.2014 do 10.00 hod. Na obálke je potrebné uviesť:
1. „NEOTVÁRAŤ“.
2. Identifikačné údaje uchádzača (obchodné meno, sídlo/miesto podnikania a IČO).
2. Názov predmetu obstarávania „Výber dodávateľa na zabezpečenie telekomunikačných služieb pre TSP a ATSP v rámci projektu s názvom - Skvalitňovanie výkonu terénnej sociálnej práce a jej dopad na klienta, jeho rodinu a komunitu, kód ITMS: 27120130577". 
3. Meno kontaktnej osoby (Mgr. Marián Herceg).
Ponuky sa predkladajú v slovenskom jazyku a v mene EURO.
13. Lehota viazanosti ponúk:
do 30.09.2014
14. Doplňujúce informácie:
Verejný obstarávateľ stanovil finančný limit na predmet zákazky nasledovne:
Stanovený limit v Eur s DPH	
1) Súhrnná cena mesačného paušálu so všetkými poplatkami za jeden telefón nesmie prevýšiť sumu 65,00 € s DPH.	
2) Celková cena paušálu všetkých 4 telefónov za obdobie od nadobudnutia účinnosti zmluvy až do ukončenia projektu (do 30.11.2015) nesmie presiahnuť celkovú sumu 5.265,00 € s DPH.	

V prípade, že najnižšia cenová ponuka presiahne predpokladaný rozpočet verejného obstarávateľa vyhradený na tento účel, verejný obstarávateľ si vyhradzuje právo rokovať o podmienkach uzavretia zmluvy, resp. neuzavrieť zmluvu na predmet zákazky a zrušiť verejné obstarávanie.
15. Kontaktná osoba
Za vecné otázky:
Géza Hodosy
E-mail: admin@dunstreda.eu 

Za procesnú stránku:
Ing. Zsuzsanna Andrássy, PhD. (odborne spôsobilá osoba reg. č.: D0592-484-2004)
E-mail: vo@3connect.sk 

Dátum: 12.08.2014	

Ing. Zsuzsanna Andrássy PhD.
osoba splnomocnená na výkon VO

							

Príloha č. 1 – Cenová ponuka
Príloha č. 2 – Čestné vyhlásenie uchádzača
Dátum zverejnenia výzvy: 18.08.2014
Termín na predkladanie ponúk: 22.08.2014, 10:00 hod.

Projekt terénnej sociálnej práce sa realizuje s podporou:

PRIESTOR NA VAŠU PRÍLEŽITOSŤ